proxectonos/corpus_dominio_legal_administrativo_tmp huggingface dataset:
RESOLUCIÓN do 13 de outubro de 2002, da Dirección Xeral de Relacións Laborais, pola que se rectifican diversos artigos do convenio colectivo da empresa Bebidas Gaseosas del Noroeste, S.A. (Begano, S.A.).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/11/2002

Vista a documentación remitida polo representante legal da empresa Begano, S.A., e habilitado pola mesa negociadora do convenio colectivo de Bebidas Gaseosas del Noroeste, S.A. (Begano, S.A.), apreciáronse certos erros no devandito convenio colectivo, publicado no DOG nº 181, do 19 de setembro de 2002, quedando o dito texto, unha vez corrixido, redactado como figura no anexo adxunto.
Santiago de Compostela, 13 de outubro de 2002.
P.S. (Orde 27-9-2002)
Mª José Cimadevila Cea
Secretaria xeral da Consellería de Xustiza, Interior e Relacións Laborais
ANEXO
-Artigo 4º do convenio, páxina 13.801 do DOG, debe dicir:
Será de aplicación en defecto das disposicións establecidas neste convenio o prescrito no Acordo Marco para a Industria de Bebidas Refrescantes, publicado no BOE nº 270, do 11 de novembro de 1999, ou o instrumento que coa mesma lexitimación o substitúa, sen prexuízo da debida aplicación do Estatuto dos traballadores como dereito supletorio e mínimo.
-Artigo 9º do convenio, parágrafo 1º, páxina 13.802 do DOG, debe dicir:
A facultade de organiza-lo traballo é competencia e responsabilidade da dirección da empresa.
-Artigo 16º do convenio, páxina 13.803 do DOG, debe dicir:
Os traballadores afectados polo presente convenio percibirán tres pagas extraordinarias que se denominarán: participación en beneficios, verán e nadal. Estas pagas percibiranse na primeira quincena de maio, primeira quincena de xullo e primeira quincena de decembro respectivamente. A súa contía será de trinta días de salario máis antigüidade, o complemento permanencia e o complemento de convenio.
-Artigo 23º do convenio, parágrafo 3º, páxina 13.803 do DOG, debe dicir:
Establécese unha bolsa extraordinaria de vacacións de salario base, máis antigüidade ou complemento permanencia e complemento convenio, para o persoal fixo, de acordo co seguinte calendario.
-Artigo 32º do convenio, parágrafo 2º, páxina 13.803 do DOG, debe dicir:
1. Adquisición de primeira vivenda, ata 12.020 euros con 24 céntimos.
-Anexo II, táboa salarios e complementos, páxina 13.809 do DOG.
-No encabezamento debe dicir convenio 2002-2004.
-No cadro nas categorías axudante e auxiliar administrativo, o salario mensual é 656,70 euros, en vez de 656,76.
-Anexo II, táboa complemento de permanencia, páxina 13.809 do DOG.
A primeira categoría é «Axudante» en vez de peón.
RESOLUCIÓN do 13 de novembro de 2002, da División de Recursos Económicos, pola que se modifica o prazo de xustificación do gasto e aboamento das subvencións concedidas ó abeiro da Orde do 10 de maio de 2002.
CONSELLERÍA DE SANIDADE — III. OUTRAS DISPOSICIÓNS — 21/11/2002

A Orde do 10 de maio de 2002 (DOG nº 98, do 23 de maio), regula a concesión de subvencións ás
entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
O artigo 7 da antedita orde regula a xustificación e o pagamento destas subvencións, determinando un prazo para a xustificación do gasto realizado, que está previsto que remate o vindeiro día 30 de novembro.
O mesmo artigo citado establece que tal prazo se poderá modificar por causas debidamente xustificadas, mediante resolución do director xeral da División de Recursos Económicos do Servicio Galego de Saúde.
A demora involuntaria na concesión das subvencións afecta, neste caso, o prazo de xustificación previsto na orde citada inicialmente, quedando este reducido a 23 días. Dado que este prazo se considera moi axustado tendo en conta a transcendencia da documentación que se vai presentar, e co obxecto de mellor garanti-lo dereito dos beneficiarios, facendo uso da facultade de modificación recoñecida no mesmo precepto, esta división
RESOLVE:
Amplia-lo prazo de xustificación do gasto realizado previsto no artigo 7 da Orde do 10 de maio de 2002 ata o día 31 de decembro de 2002.
Santiago de Compostela, 13 de novembro de 2002.
Antonio Fernández-Campa García-Bernardo
Director xeral da División de Recursos Económicos
DECRETO 312/2002, do 26 de setembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 209, Plan Operativo Local 2002 Becerreá, abastecemento en Couso, concello de Becerreá.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/11/2002

A Deputación Provincial de Lugo, en sesión que tivo lugar o día vintecatro de maio de dous mil dous, aprobou o proxecto da obra número 209, Plan Operativo Local 2002 Becerreá, abastecemento en Couso, e na sesión do vintesete de maio de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo, foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día vinteún de agosto de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vinte de agosto de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, se trata de dotar do servicio de abastecemento domiciliario de auga potable ós veciños da localidade de Couso, pertencente á parroquia de Quintá no concello de Becerreá, xa que, coa chegada da estación estival, se ven minguadas as canles das fontes e os pozos, polo que o problema se agudiza para as familias residentes.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de setembro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra número 209, Plan Operativo Local 2002 Becerreá, abastecemento en Couso.
Santiago de Compostela, vinteseis de setembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 310/2002, do 7 de novembro, polo que se aceptan, a título gratuíto, doazóns de diverso material con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 21/11/2002

As empresas Amgen, S.A, ST. Judel Medical España, Ekipo, S. Coop. Ltda. e Manuel Seijo Martínez ofrecen a doazón ó Servicio Galego de Saúde de diverso material con destino ó Complexo Hospitalario de Pontevedra.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logode deliberación do Consello da Xunta de
Galicia, na súa reunión do día sete de novembro de dous mil dous,
DISPOÑO:
Artigo 1º
Acepta-la doazón do seguinte material:
-1 cabina de fluxo laminar, marca Grifols modelo 1002, cun valor 7.751,70 A, doada pola empresa Amgen, S.A.
-1 impresora, de marca Citizen, modelo Swift 24, cun valor de 180 A doada por Manuel Seijo Martínez.
-3 gravadores Holter marca General Electric modelo MHWUPS, cun valor de 10.402,86 A, doados pola empresa ST. Judel Medical España.
-21 ordenadores persoais cos seus correspondentes monitores marca Compaq, modelo EVOD300DT, cun valor de 32.507,83 A, doados pola empresa Ekipo, S. Coop. Ltda.
Artigo 2º
Os activos acéptanse segundo o establecido na normativa en materia patrimonial da Comunidade Autó
noma e destinaranse ó Complexo Hospitalario de Pontevedra, de acordo coa vontade dos doantes.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, sete de novembro de dous mil dous.
Manuel Fraga Iribarne
Presidente
Jose María Hernández Cochón
Conselleiro de Sanidade
DECRETO 311/2002, do 7 de novembro, polo que se acepta, a título gratuíto, a doazón dunha serie de material con destino ó Complexo Hospitalario de Ourense.
CONSELLERÍA DE SANIDADE — III. OUTRAS DISPOSICIÓNS — 21/11/2002

A entidade financeira Caixanova ofrece a doazón ó Servicio Galego de Saúde do material que a continuación de detalla con destino ó Complexo Hospitalario de Ourense:
-Un monitor Atlas ECG SPO2 Y NIBP, de marca WELCH ALLYN, modelo 62000, cun valor de 4.420 A.
-Un fotoforo cirúrxico, marca WELCH ALLYN, modelo MFI SOLARC, cun valor de 2.668,79 A.
-Dous desfibriladores con marcapasos, marca ARTEMA, modelo CARDIO AID 200, cun valor de 8.123,19 A cada un.
-Un proxector de imaxes, marca PHILIPS, modelo LC 4431, cun valor de 4.671,06 A.
-Unha sonda transesofáxica omniplana 5 0/3.7 MHZ, marca PHILIPS, modelo 21364 A, cun valor de 20.831,50 A.
-Dous electrobisturís con carro e pedal, marca VALLEYLAB, modelo FORCE FX, cun valor de 9.495 A cada un.
-Un electrobisturí con carro e pedal, marca VALLEYLAB, modelo FORCE 2, cun valor de 7.692 A.
-Un monitor portátil de ECG/SAO2/PNI/PI/TEMP Y CO2, marca PHILIPS, modelo M3046A, cun valor de 10.848,20 A.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde, e logo de deliberación do
Consello da Xunta de Galicia na súa reunión do día sete de novembro de dous mil dous,
DISPOÑO:
Artigo 1º
Acepta-la doazón do seguinte material:
-Un monitor Atlas ECG SPO2 Y NIBP, de marca WELCH ALLYN, modelo 62000, cun valor de 4.420 A.
-Un fotoforo cirúrxico, marca WELCH ALLYN, modelo MFI SOLARC, cun valor de 2.668,79 A.
-Dous desfibriladores con marcapasos, marca ARTEMA, modelo CARDIO AID 200, cun valor de 8.123,19 A cada un.
-Un proxector de imaxes, marca PHILIPS, modelo LC 4431, cun valor de 4.671,06 A.
-Unha sonda transesofáxica omniplana 5 0/3.7 MHZ, marca PHILIPS, modelo 21364 A, cun valor de 20.831,50 A.
-Dous electrobisturís con carro e pedal, marca VALLEYLAB, modelo FORCE FX, cun valor de 9.495 A cada un.
-Un electrobisturí con carro e pedal, marca VALLEYLAB, modelo FORCE 2, cun valor de 7.692 A.
-Un monitor portátil de ECG/SAO2/PNI/PI/TEMP Y CO2, marca PHILIPS, modelo M3046A, cun valor de 10.848,20 A.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Ourense, de acordo coa vontade do doante.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, sete de novembro de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
DECRETO 317/2002, do 31 de outubro, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto do camiño veciñal 317 a Moreiras polas Airas, fase 3ª, Concello de Barbadás.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/11/2002

A Deputación Provincial de Ourense, en sesión do día vintesete de setembro de dous mil dous, apro
bou o proxecto do camiño veciñal 317 a Moreiras polas Airas, fase 3ª, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día vintetrés de outubro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a vía provincial 317, ademais de uni-la capitalidade provincial con Toén, é unha importante vía de acceso ó núcleo das Airas e a unha serie de lugares de segunda residencia dos habitantes de Ourense, o que provoca que sexa unha zona con abundante tránsito, tanto rodado como peonil, co conseguinte perigo ó ser unha estrada estreita e carecer de beirarrúas, polo que se fai necesario o alargamento da plataforma e o despexe das curvas para unha maior seguridade vial.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta e un de outubro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto do camiño veciñal 317 a Moreiras polas Airas, fase 3ª.
Santiago de Compostela, trinta e un de outubro de dou mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 315/2002, do 31 de outubro, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto do camiño veciñal 481 Covas-Loña do Monte, concello de Nogueira de Ramuín.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/11/2002

A Deputación Provincial de Ourense, en sesión do día vintesete de setembro de dous mil dous, aprobou o proxecto do camiño veciñal 481 Covas-Loña do Monte, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día vintetrés de outubro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a vía provincial
164 é unha importante vía de comunicación entre a capitalidade provincial e os termos municipais do Pereiro de Aguiar, Nogueira de Ramuín e Esgos, e unha das vías de acceso á Ribeira Sacra, o que provoca unha grande afluencia de tránsito, polo que se fai necesario o seu alargamento e o despexe das curvas para acadar unha maior seguridade vial.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais logo de deliberación do Consello da Xunta de Galicia na súa reunión do día trinta e un de outubro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto do camiño veciñal 481 Covas-Loña do Monte.
Santiago de Compostela, 31 de outubro de 2002.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 14 de novembro de 2002 pola que se modifica a do 30 de abril de 2002, pola que se regulan as axudas para mantemento de centros e servicios dedicados á atención á primeira infancia dependentes de entidades privadas de iniciativa social.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 22/11/2002

A Orde do 30 de abril de 2002 (DOG nº 92, do 14 de maio), da Consellería de Familia e Promoción do Emprego, Muller e Xuventude, regula as axudas económicas para mantemento de centros e servicios dedicados á atención á primeira infancia dependentes de entidades privadas de iniciativa social. Na súa exposición de motivos establécese que as axudas que se establecen no articulado desta orde se financiarán con cargo á aplicación orzamentaria 14.02.212A.4810, recollida no proxecto de Lei de
orzamentos xerais da Comunidade Autónoma de Galicia para o ano 2002, e o importe destinado a elas ascenderá a 1.711.381,98 euros.
Dado que o importe destinado na Orde do 30 de abril de 2002 resulta insuficiente para atender ás axudas solicitadas, faise necesario incrementa-lo importe destinado pola orde a estas axudas, polo que se fai necesario modifica-la orde no que respecta a este punto.
De acordo con todo o anterior, e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.
Modifica-lo parágrafo 7º da exposición de motivos da Orde do 30 de abril de 2002, da Consellería de Familia e Promoción do Emprego, Muller e
Xuventude, pola que se regulan axudas para mantemento de centros e servicios dedicados á atención á primeira infancia dependentes de entidades privadas de iniciativa social, que pasará a te-la seguinte redacción:
«As axudas que se establecen no articulado desta orde financiaranse con cargo á aplicación orzamentaria 14.02.212A.4810, recollida na Lei de orzamentos xerais da Comunidade Autónoma de Galicia para o ano 2002, e o importe destinado a elas ascenderá a 1.959.532,76 euros».
Disposicións derradeiras
Primeira.-Autorízase a directora xeral de Familia para dicta-las disposicións que sexan necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de novembro de 2002.
Manuela López Besteiro
Conselleira de Familia e Promoción do Emprego,
Muller e Xuventude
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 314/2002, do 31 de outubro, polo que se acepta a cesión a título gratuíto do uso dos edificios do Pazo da Peregrina situado no concello de Ames (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/11/2002

O Pleno da Corporación Municipal do Concello de Ames, reunido en sesión celebrada o día 30 de outubro de 2001, acordou cede-lo uso dos edificios do Pazo da Peregrina á Dirección Xeral de Montes por un prazo de quince anos.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e
38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Ames acordou a cesión e logo de deliberación do Consello da Xunta de Galicia na súa reunión do día trinta e un de outubro de dous mil dous,
DISPOÑO:
Artigo 1º
Acéptase a cesión a título gratuíto, feita polo Concello de Ames, do uso dos edificios do Pazo da Peregrina por un prazo de quince anos.
Os ditos edificios forman parte do predio que se describe como segue:
Rústico.-Granxa chamada A Peregrina, situado no lugar de Bertamiráns, parroquia de Ortoño, concello de Ames, pechada sobre si con valado propio onde está situada unha casa principal de dúas plantas e dúas casas accesorias, e unha capela, estando destinado o resto de terreo a labradío e unha viña. Linda: ó norte, ó sur e ó leste, resto do predio matriz; e ó oeste, hoxe estrada de Covas.
O inmoble descrito figura inscrito no Rexistro da Propiedade de Negreira no tomo 829, libro 220, folio 116, predio nº 20.630.
Artigo 2º
Os edificios do Pazo da Peregrina destinaranse a albergar, entre outros, o gabinete técnico de augas continentais, destinado ó apoio na xestión dos recursos piscícolas, análise de impactos ambientais, desenvolvemento forestal das bacías hidrográficas e, en xeral, para o asesoramento en tódolos temas relacionados cos ecosistemas acuáticos.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trinta e un de outubro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Orde do 6 de novembro de 2002 pola que se publica a convocatoria para a concesión de axudas a conservatorios de música non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/11/2002

Advertido erro na devandita orde, publicada no Diario Oficial de Galicia nº 222, do luns, 18 de
novembro de 2002, cómpre realiza-la oportuna corrección:
Na páxina 16.069, o anexo I debe substituírse polo que se publica de seguido.
Nota: os prazos terán en conta esta corrección.
RESOLUCIÓN do 8 de novembro de 2002 pola que se ordena a publicación do acordo do Consello da Xunta de Galicia do 7 de novembro de 2002, polo que se aproba a modificación da relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 21/11/2002

A entrada en vigor do Decreto 249/2002, do 18 de xullo (DOG nº 148, do 2 de agosto) polo que se modifica o Decreto 312/1999, do 11 de novembro, polo que se refunde a normativa existente en materia de muller, así como o Decreto 250/2002, do 18 de xullo (DOG nº 148, do 2 de agosto) polo que se establece a estructura orgánica da Consellería de Familia e Promoción do Emprego, Muller e Xuventude, unido á necesidade de adecua-lo cadro de persoal de diversos centros da consellería ás súas necesidades de funcionamento, fan necesario modifica-la vixente relación de postos de traballo da Consellería de Familia e Promoción do Emprego, Muller e Xuventude.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do sete de novembro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coa motivación que se especifica, os seguintes:
Código
Denominación
Motivación
FA.A01.00.000.15770.018
Servicio de Cooperación
Artigo 6 da Orde da
FA.C06.00.000.15770.029
Servicio de Xestión e
Coordinación
Administrativa
Consellería da Presidencia e Administración Pública do 21 de novembro de
FA.C99.10.000.15001.105
Servicio de Menores
1989 (DOG nº 232, do 4
FA.C99.10.000.27001.056
Servicio de Menores
de decembro).Postos de
FA.C99.10.000.32001.061
Servicio de Menores
confianza.
FA.C99.10.000.36560.084
Servicio de Menores
Visto o acordo adoptado polo Consello da Xunta de Galicia na súa reunión do sete de novembro de dous mil dous, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 8 de novembro de 2002.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 18 de novembro de 2002 pola que se determina o importe máximo das axudas que se poderán outorgar no exercicio orzamentario de 2002 ó abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/11/2002

O Decreto 228/2002, do 20 de xuño, constitúe o novo marco normativo polo que se regula a concesión de subvencións para a rehabilitación protexida de vivendas situadas no medio rural de Galicia.
O seu artigo 6º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para dictar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 6º do Decreto 228/2002, do 20 de xuño, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2002, onde figuran os créditos con cargo ós que serán atendidas as axudas do Decreto 228/2002 é a 06.60.331A.781.0.
2. O importe máximo destas axudas que se poderán outorgar dentro do exercicio orzamentario de 2002 será de 3.000.000 de euros.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de novembro de 2002.
José Cuíña Crespo
Conselleiro de Política Territorial,
Obras Públicas e Vivenda
ORDE do 18 de novembro de 2002 pola que se modifica a do 11 de marzo de 2002 (Diario Oficial de Galicia do 18 de marzo) pola que se establecen as bases reguladoras de axudas e subvencións en materia de industria, enerxía, minería, tecnoloxía e desenvolvemento sectorial, comercio e consumo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/11/2002

Pola Orde do 11 de marzo de 2002 (DOG do 18 de marzo) establecéronse as bases reguladoras de axudas e subvencións en materia de industria, enerxía, minería, tecnoloxía e desenvolvemento sectorial, comercio e consumo.
Dentro dos requisitos que se esixen ás organizacións de consumidores para poder seren beneficiarias do programa específico de axudas, dentro da orde referida, encóntrase o horario de atención ó público das oficinas coas que contan.
Tendo en conta as peticións das organizacións relacionadas con este asunto, e en atención ó seu carácter, ó tratarse de organizacións sen ánimo de lucro, así como o difícil cumprimento do horario establecido no seu día no marco da orde de axudas,
DISPOÑO:
Artigo 1º
Modifica-lo anexo XIV da citada orde, onde di:
«Dispoñer de oficinas abertas ó público que teñan como único fin a defensa do consumidor e usuario; oficinas que deberán estar abertas ó público durante un mínimo de 25 horas semanais, polo menos 4 horas diarias de luns a sábado, durante todo o ano. Disporán dun cartel horario, en lugar visible, á entrada do local».
Substituílo polo seguinte texto:
«Dispoñer de oficinas abertas ó publico que teñan como único fin a defensa do consumidor e usuario; oficinas que deberán estar abertas ó público durante un mínimo de 20 horas semanais, polo menos 4 horas diarias de luns a venres. Disporán dun cartel horario en lugar visible, á entrada do local».
Artigo 2º
Modifica-lo anexo XV da citada orde, onde di: «Dispoñer de oficinas abertas ó público que teñan como único fin a defensa do consumidor e usuario, oficinas que deberán estar abertas ó público durante un mínimo de 25 horas semanais, polo menos 4 horas diarias de luns a sábado, durante todo o ano. Disporán dun cartel horario, en lugar visible, á entrada do local».
Substituílo polo seguinte texto:
«Dispoñer de oficinas abertas ó público que teñan como único fin a defensa do consumidor e usuario, oficinas que deberán estar abertas ó público durante un mínimo de 20 horas semanais, polo menos 4 horas diarias de luns a venres. Disporán dun cartel horario en lugar visible, á entrada do local».
Santiago de Compostela, 18 de novembro de 2002.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 11 de outubro de 2002 pola que se resolve a Orde do 23 de abril de 2002 (Diario Oficial de Galicia do 6 de maio), de convocatoria de bolsas e axudas ó estudio de carácter especial para estudiantes galegos, descendentes de galegos ou residentes en Galicia que cursen estudios universitarios de primeiro ou segundo ciclo no curso 2002-2003, cunha necesidade urxente de recursos económicos motivada por causas sobrevidas e non previstas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/11/2002

Advertido erro no texto da citada orde, publicada no DOG nº 202, do venres, 18 de outubro de 2002, é necesario publica-la corrección seguinte:
Na páxina 14.849. Primeiro.-Concederlles unha axuda ás persoas que a continuación se relacionan e na contía que se indica en cada caso:
Onde di:
NÚM EXPED.
DNI/CIF
SOLICITANTE
CANTIDADE
CONCEDIDA
2002/000065-0
32686621-X
PRIETO GALEGO, YESSICA
2.400
Debe dicir:
NÚM EXPED.
DNI/CIF
SOLICITANTE
CANTIDADE
CONCEDIDA
2002/000065-0
32696621-M
CASTRO PRIETO, JESSICA
2.400
DECRETO 319/2002, do 7 de novembro, polo que se aceptan as doazóns de obras de arte feitas a favor da Comunidade Autónoma de Galicia, para a colección permanente do Centro Galego de Arte Contemporánea.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/11/2002

Con data 4 de outubro de 2002, a Consellería de Cultura, Comunicación Social e Turismo, remitiu á Consellería de Economía e Facenda os expedientes de doazón de obras de arte propiedade de Alberto Carneiro, Pamen Pereira e Thais de Picaza Megías.
A Secretaría Xeral e do Patrimonio tramitou os expedientes de aceptación, logo dos respectivos informes favorables da Comisión Superior de Valoración de Bens Culturais de Interese para Galicia.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda.
Na súa virtude, por proposta do conselleiro de Economía e Facenda, feita nos termos nos que Alberto Carneiro, Pamen Pereira e Thais de Picaza Megías acordaron a doazón, e logo de deliberación do Consello da Xunta de Galicia na súa reunión do día sete de novembro de dous mil dous,
DISPOÑO:
Artigo 1º
Acepta-las seguintes doazóns de obras de arte que a seguir se relacionan:
1. Doador: Alberto Carneiro.
Autor: Alberto Carneiro.
Título: A floresta.
Ano: 1978.
Técnicas: fotografía sobre papel impreso.
Medidas: 24 follas de 62x12 cm C/U.
2. Doador: Pamen Pereira.
Autor: Pamen Pereira.
Título: Gabinete de traballo.
Ano: 1998.
Técnica: madeira, graxa, alfombra.
Medidas: 78x100x70 cm.
3. Doador: Thais de Picaza Megías.
Autor: Alberto Datas.
Título: sen título (da serie Ropas).
Ano: 1972.
Técnica: óleo sobre tea.
Medidas: 200x150 cm.
Artigo 2º
Os bens doados integraranse na colección permanente do Centro Galego de Arte Contemporánea.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites para a efectividade deste decreto.
Santiago de Compostela, sete de novembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 15 de novembro de 2002 pola que se adxudica a axuda para a realización dun proxecto de investigación sobre desenvolvemento dun sistema de adquisición e transmisión automatizado de parámetros oceanográficos en tempo real, convocado pola Orde do 31 de xullo de 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/11/2002

A Orde do 31 de xullo do 2002 (DOG do 20 de agosto) aprobou as bases que rexerán a concesión
dun proxecto de investigación sobre desenvolvemento dun sistema de adquisición e transmisión automatizado de parámetros oceanográficos en tempo real.
Na súa virtude, atendendo a proposta elaborada pola comisión de selección prevista no artigo 3 da dita orde, esta consellería
RESOLVE:
Primeiro.-Concederlle a axuda para a realización do proxecto de desenvolvemento dun sistema de adquisición e transmisión automatizado de parámetros oceanográficos en tempo real, código PGIDIT02RMAAE2, ó equipo que se indica:
Investigador responsable: Carlos Hernández Sande.
Organismo: Universidade de Santiago de Compostela.
Anualidade 2002: 36.000 A.
Anualidade 2003: 24.000 A.
Segundo.-Contra esta resolución poderase interpoñer potestativamente recurso de reposición perante o mesmo órgano nun prazo dun mes, contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, nun prazo de dous meses contado a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de novembro de 2002.
P.D. (Orde 31-7-2002, DOG do 20 de agosto)
Miguel Ángel Ríos Fernández
Secretario xeral de Investigación e Desenvolvemento
DECRETO 321/2002, do 27 de novembro, polo que se acorda encargar do despacho de asuntos da Consellería de Sanidade, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 28/11/2002

Con motivo da viaxe do conselleiro de Sanidade, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 28 de novembro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, vintesete de novembro de dous mil dous.
Manuel Fraga Iribarne
Presidente
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 4 de novembro de 2002 pola que se modifica o artigo 5 da do 4 de abril de 2002, modificada pola Orde do 2 de outubro de 2002, pola que se amplía o importe existente para a concesión de subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social.
CONSELLERÍA DE ASUNTOS SOCIAIS — III. OUTRAS DISPOSICIÓNS — 06/11/2002

A Orde do 4 de abril de 2002 pola que se convocan subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social (Diario Oficial de Galicia nº 73, do 16 de abril), establece no seu artigo 5 o importe da contía máxima das axudas que ó seu abeiro lles poderán ser concedidas ós seus solicitantes.
A Orde do 2 de outubro de 2002 ampliou o importe inicial máximo previsto para a concesión destas axudas.
Non obstante, e como existen outras dotacións que poden ser utilizadas para os mesmos fins, cómpre ampliar de novo o importe da contía máxima das axudas que poderán ser concedidas ó amparo da referida Orde do 4 de abril de 2002, modificada pola Orde do 2 de outubro de 2002, coa finalidade de facer chegar estas ó maior número de beneficiarios posible.
Por todo o exposto e no uso das facultades que teño atribuídas pola Lei 1/1983, do 22 de febreiro, reguladora da Xunta e o seu presidente, modificada pola Lei 11/1988 e o Decreto 402/2001, do 28 de decembro,
DISPOÑO:
Artigo único.
Primeiro.-Amplíase o importe da contía máxima das axudas que se van conceder ó abeiro da Orde do 4 de abril de 2002, modificada pola Orde do 2 de outubro de 2002, pola que se convocan subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social, na cantidade de setenta mil cincocentos noventa e dous euros con noventa e catro céntimos (70.592,94 A) con cargo á aplicación orzamentaria 16.02.212D.485.0 e setecentos sesenta e nove mil catrocentos trinta e nove euros con vintesete céntimos (769.439,27 A) con cargo á aplicación orzamentaria 16.02.212D.482.1, que figuran dotadas nos orzamentos xerais da Comunidade Autónoma de Galicia para o ano 2002.
Segundo.-A presente modificación non afecta o prazo establecido na referida orde para a presentación de solicitudes.
Santiago de Compostela, 4 de novembro de 2002.
Corina Porro Martínez
Conselleira de Asuntos Sociais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 29 de outubro de 2002, da Dirección Xeral de Xustiza, pola que se anuncia a exposición pública das listas provisionais das solicitudes admitidas e excluídas dos programas I, II e III, correspondentes ás axudas do fondo de acción social do ano 2002 para o persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/11/2002

De conformidade co establecido no punto 6 -procedemento- das condicións xerais do acordo da Comisión Paritaria de Acción Social respecto dos criterios de reparto deste fondo para o exercicio 2002 entre o persoal ó servicio da Administración de xustiza nesta Comunidade Autónoma, ó que se lle deu publicidade por medio da Resolución do 10 de maio de 2002, da Dirección Xeral de Xustiza, publicada no Diario Oficial de Galicia número 100, do 27 de maio; esta dirección xeral
ACORDA:
Primeiro.-Facer públicas as listas provisionais das solicitudes admitidas e excluídas, correspondentes ós programas I, II e III: axuda para fillos e para estudios dos fillos, axuda para estudios de funcionarios e axuda para minusválidos. As devanditas listas están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, das audiencias provinciais, dos xulgados decanos e do Servicio de Xerencia.
Segundo.-Os/As solicitantes destes programas poderán presentar un escrito e, se é o caso, documentos de reparación de faltas e erros no prazo de 15 días naturais a partir do día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de reparto do fondo de acción social para o exercicio de 2002. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos ó director xeral de Xustiza da Consellería de Xustiza, Interior e Relacións Laborais (praza de Europa, 5 A, 4º, polígono das Fontiñas, 15781, Santiago de Compostela).
Santiago de Compostela, 29 de outubro de 2002.
Juan José Martín Álvarez
Director xeral de Xustiza
ORDE do 30 de outubro de 2002 pola que se amplía o prazo de presentación de traballos para concorrer ó Premio Manuel Colmeiro.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/11/2002

Por Orde do 24 de abril de 2002 (DOG nº 90, do 10 de maio) convocouse o Premio Manuel Colmeiro na súa XI edición correspondente ó ano 2002.
Segundo o previsto na base cuarta, o prazo de presentación dos traballos na Escola Galega de Administración Pública rematou o día 17 de outubro, sen que se recibise ningún traballo no rexistro desta escola.
Dada esta circunstancia, e en uso das atribucións que teño concedidas,
DISPOÑO:
Artigo único.-Amplia-lo prazo de presentación dos traballos ata o día 29 de novembro e fixa-la data de publicación da decisión do xurado, se procede, para o día 13 de decembro.
Santiago de Compostela, 30 de outubro de 2002.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 16 de outubro de 2002 pola que se declara de interese galego a Fundación Hilton Álvarez-Médico e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 04/11/2002

Con data 12 de xullo de 2002 foi publicada no Diario Oficial de Galicia a orde da Consellería da Presidencia e Administración Pública do 1 de xullo de 2002, pola que se clasifica de interese benéfico-social a Fundación Hilton Álvarez-Médico, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos ten como obxecto prestar axuda médica ós nenos necesitados da Amazonia brasileña, especialmente intentando mitigar no posible a malaria e a sida.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o regulamento de organización e funcionamento das fundacións de interese galego,
DISPOÑO
Primeiro.-Declarar de interese galego a Fundación Hilton Álvarez-Médico, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Hilton Álvarez-Médico, no rexistro de fundacións de interese galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 16 de outubro de 2002.
José María Hernández Cochón
Conselleiro de Sanidade
ORDE do 28 de outubro do 2002 pola que se concede o Premio Eugenio Montero Ríos de Investigación Social e Premio para Investigadores Mozos (área de ciencias sociais), correspondentes ós Premios Galicia de Investigación 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 05/11/2002

Pola orde da Consellería da Presidencia, Relacións Institucionais e Administración Pública do 12 de xullo de 2002 (DOG do 23 de xullo), convocáronse o Premio Eugenio Montero Ríos de Investigación Social e o Premio para Investigadores Mozos (área de ciencias sociais), correspondentes ós Premios Galicia de Investigación 2002.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concede-lo Premio Eugenio Montero Ríos de investigación Social a José Antonio Gómez Segade.
Segundo.-Concede-lo Premio para Investigadores Mozos (área de ciencias sociais) a Ángel García Vidal.
A presente orde pon fin á vía administrativa segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 28 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 28 de outubro do 2002 pola que se nomean os membros do xurado do Premio Galicia á Innovación Empresarial, correspondente ós Premios Galicia de Investigación 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 05/11/2002

A orde da Consellería da Presidencia, Relacións Institucionais e Administración Pública do 12 de xullo de 2002 (DOG do 23 de xullo), convoca o Premio Galicia á Innovación Empresarial, correspondente ós Premios Galicia de Investigación 2002.
Na base quinta do artigo 1º da devandita orde establécese a composición do xurado, que seleccionará os candidatos. Na súa virtude, e de acordo coas propostas das institucións correspondentes, cómpre
proceder ó nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do Premio Galicia á Innovación Empresarial, correspondentes ós Premios Galicia de Investigación 2002, as persoas que a seguir se relacionan:
Presidente: Miguel Ángel Ríos Fernández, secretario xeral de Investigación de Desenvolvemento.
Vocais:
-Manuel Balseiro González, proposto pola Fundación Empresa-Universidade Galega.
-Antonio Fontenla Ramil, proposto pola Confederación de Empresarios de Galicia.
-Norberto Penedo Rey, proposto polo Igape.
-Alberto Tizón Martín, proposto pola Consellería de Industria e Comercio.
Secretario: Benito R. Fernández Rodríguez, subdirector xeral de Xestión da Secretaría Xeral de Investigación e Desenvolvemento que actuará con voz pero sen voto.
Santiago de Compostela, 28 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública